
 PARLAMENTUL  ROMÂNIEI

CAMERA DEPUTAŢILOR

	       Comisia Juridică, de  

      Disciplină  şi Imunităţi

        Nr. 4c-11/335/2014

	                        Comisia pentru învățământ,  stiință, tineret și sport                                          Nr. 4c-9/67   

	
	


    RAPORT COMUN
asupra  propunerii legislative privind organizațiile cooperatiste școlare
(PL. x  138/2014)

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru învățământ, știință, tineret și sport au fost sesizate spre dezbatere în fond, cu propunerea legislativă privind organizațiile cooperatiste școlare, trimisă cu adresa nr. PL-x 138  din  25 martie  2014, înregistrată sub nr. 4c-11/ 335  şi respectiv sub nr. 4c-9/67 din 26 martie 2014, la Comisia pentru învățământ, știință, tineret și sport.

Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 18 martie 2014.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 1194 din 29 octombrie 2013.
Proiectul de lege supus dezbaterii are ca obiect de reglementare crearea cadrului legal privind înființarea, organizarea și funcționarea societăților cooperative școlare, precum și completarea Legii educației naționale nr.1/2011, cu modificările și completările ulterioare.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din 17 iunie 2014, expunerea de motive și avizul favorabil al Consiliului Legislativ cu observaţii şi propuneri. Din numărul total de 27 membri ai Comisiei juridice, de disciplină şi imunităţi, la şedinţă au participat  25 de deputaţi. 
Comisia pentru  învățământ, știință, tineret și sport a examinat iniţiativa legislativă în şedinţa din 11 februarie 2014.  Din numărul total de 26 de  membrii ai Comisiei pentru învățământ, știință, tineret și sport, la şedinţă au participat 16 deputaţi. 

La dezbatarea propunerii legislative a participat ca invitat, în conformitate cu prevederile art. 54 și 55 din Regulamentul Camerei Deputaților, republicat, domnul Andrei Gheorghe Kiraly, secretar de stat în cadrul Ministerului Educației Naționale.
În urma dezbaterilor, cele două Comisii sesizate în fond au hotărât, cu majoritate de voturi, să propună plenului Camerei Deputaţilor, spre dezbatere şi adoptare, Raportul de respingere a propunerii legislative privind organizațiile cooperatiste școlare, întrucât  prevederile propunerii legislative nu sunt corelate cu legislația în materie în vigoare, instituțiile de învățământ superior putând înființa astfel de societăți în baza autonomiei școlare, De altfel, nu toate unitățile școlare din învățământul preșcolar au personalitate juridică motiv pentru care nu pot deveni membri cooperatori.
În raport cu obiectul şi conţinutul reglementării, iniţiativa legislativă face parte din categoria legilor ordinare.
      VICEPREŞEDINTE,                                         


                PREŞEDINTE,  
  Ciprian Nicoale NICA





               Angel TÎLVĂR

               SECRETAR,
Theodor – Cătălin NICOLESCU



                        Victor CRISTEA


Consilier parlamentar,        






     Consilier parlamentar,        
      Roxana Zegrean          







        Ioana Florina Mînzu

